આદમ અને ઈવ જગતનાં પ્રથમ સ્ત્રી-પુરુષ હતાં, પણ ઈ બેય તો જંગલમાં જ ભટકતાં હતાં. આપણા રાજાઓની રાણીઓ નવરી બેઠી-બેઠી કચરા-પોતાં કરતી હશે એ વાત સાથે પણ હું સહમત નથી. ઇતિહાસમાં કોઈ ગ્રંથમાં દિવાળી પર સાવરણી લઈને મચી પડતી નાયિકાઓનો ક્યાંય ઉલ્લેખ નથી. તમે માનો કે ન માનો, આ ધુ-કચરા એ આળસુ સ્ત્રીઓની દેન છે. જે ફૂવડ સ્ત્રીઓ આખું વરહ ઘર સાફ નથી કરતી ઈ કમ સે કમ દિવાળીએ તો આળસ ઉડાડે અથવા તો અમુક આળસુ સ્ત્રીઓએ જ માત્ર દિવાળીના આ પાંચ દિવસમાં કામ કરવા માટે આ ભવ્ય પરંપરા શરૂ કરી હશે એવું મને લાગે છે.